
ΤΕΥΧΟΣ ΔΕΥΤΕΡΟ 


Αρ 


. Φύλλου 3026 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση και τροποποίηση του Προγράμμα¬ 
τος Μεταπτυχιακών Σπουδών του Τμήματος Διοί¬ 
κησης Επιχειρήσεων του Τ.Ε.Ι. Θεσσαλίας με τίτλο 
«Διοίκηση Έργων και Προγραμμάτων». 

2 Επανίδρυση του Προγράμματος Μεταπτυχιακών 
Σπουδών του Τμήματος Διοίκησης Επιχειρήσεων 
του Τ.Ε.Ι. Θεσσαλίας με τίτλο «Διοίκηση Εκπαιδευ¬ 
τικών Μονάδων». 


ΑΠΟΦΑΣΕΙΣ 

Αριθμ. 3799 _ (1) 

Επανίδρυση και τροποποίηση του Προγράμμα¬ 
τος Μεταπτυχιακών Σπουδών του Τ μήματος Διοί¬ 
κησης Επιχειρήσεων τουΤ.Ε.Ι. Θεσσαλίας με τίτλο 
«Διοίκηση Έργων και Προγραμμάτων». 

Η ΣΥΓΚΛΗΤΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ (Τ.Ε.Ι.) ΘΕΣΣΑΛΙΑΣ, 
(Συνεδρίαση 10/26-4-2018) 

Αφού έλαβε υπόψη: 

1. Τις διατάξεις του ν. 4009/2011 (Α' 195) «Δομή, λει¬ 
τουργία, διασφάλιση της ποιότητας σπουδών και διε¬ 
θνοποίηση των ανωτάτων εκπαιδευτικών ιδρυμάτων» 
όπως τροποποιήθηκε, και ισχύει. 

2. Τις διατάξεις των άρθρων 1, 2, 9,10,11,12,13, και 
το ΚΕΦΑΛΑΙΟ ΣΤ «ΔΕΥΤΕΡΟΣ ΚΑΙ ΤΡΙΤΟΣ ΚΥΚΛΟΣ ΣΠΟΥ¬ 
ΔΩΝ» και ειδικότερα τις διατάξεις των άρθρων 32 και 
85 του ν. 4485/2017 (Α' 114) «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

3. Το άρθρο 34 του ν. 4301/2014 (Α'223) σχετικά με τη 
διοργάνωση και ολοκλήρωση Προγραμμάτων Μεταπτυ¬ 
χιακών Σπουδών. 

4. Τις διατάξεις του ν. 3374/2005 (Α' 189) «Διασφάλι¬ 
ση της ποιότητας στην ανώτατη εκπαίδευση, σύστημα 
μεταφορά και συσσώρευσης πιστωτικών μονάδων-πα- 
ράρτημα διπλώματος», όπωςτροποποιήθηκε και ισχύει. 

5. Τις διατάξεις των άρθρων 2,3, και 4 του ν. 3861/2010 
(Α' 112) «Ενίσχυση της διαφάνειας με την υποχρεωτική 
ανάρτηση νόμων και πράξεων των κυβερνητικών, διοι¬ 


κητικών και αυτοδιοικητικών οργάνων στο διαδίκτυο 
«"Πρόγραμμα Διαύγεια" και άλλες διατάξεις», όπως τρο¬ 
ποποιήθηκε με το άρθρο 23 του ν. 4210/2013 (Α'254) 
«Ρυθμίσεις Υπουργείου Διοικητικής Μεταρρύθμισης και 
Ηλεκτρονικής Διακυβέρνησης και άλλες διατάξεις». 

6. Το π.δ. 83/2013 (ΑΊ23) «ΜετονομασίαΤ.Ε.Ι. Λάρισας 

σε Τ.Ε.Ι. Θεσσαλίας-Μετονομασία Σχολής καιΤμημάτων- 
ΣυγχώνευσηΤμημάτων-Κατάργηση Παραρτημάτων και 
Τμημάτων-Συγκρότηση Σχολών του Τ.Ε.Ι. Θεσσαλίας» και 
το π.δ. 127/2013 (Α' 190) «Τροποποίηση και συμπλήρω¬ 
ση των π.δ., 83/2013 (Α' 123)....». 

7. Την αριθμ. 216772/Ζ1 απόφαση του Υπουργού 
Παιδείας, Έρευνας και Θρησκευμάτων (ΦΕΚ 4334/τ.ΕΓ/ 
12-12-2017) «Τρόπος κατάρτισηςτου αναλυτικού προϋπο¬ 
λογισμού και της έκθεσης βιωσιμότητας των Προγραμ¬ 
μάτων Μεταπτυχιακών Σπουδών». 

8. Την αριθμ. 1149/02-06-2016, Έκθεση Εξωτερικής 
Αξιολόγησης του Τ.Ε.Ι. Θεσσαλίας από την Α.ΔΙ.Π. 

9. Τον Ενιαίο Κανονισμό Μεταπτυχιακών Προγραμμά¬ 
των του ΤΕΙ Θεσσαλίας που εγκρίθηκε από τη Συνέλευση 
Ειδικής Σύνθεσης του ΤΕΙ Λάρισας με απόφαση που κα- 
ταγράφηκε στο υπ’ αριθμ. 1/12-2-2009 πρακτικό, όπως 
τροποποιήθηκε και ισχύει. 

10. Το υπ' αριθμ. 9/08-03-2018 (θέμα 10.1) πρακτικό 
της συνέλευσης του Τ μήματος Διοίκησης Επιχειρήσεων 
της Σχολής Διοίκησης και Οικονομίας του Τ.Ε.Ι. Θεσσαλίας 
« Έγκριση Πρότασης Επανίδρυσης και τροποποίησης του 
Προγράμματος Μεταπτυχιακών Σπουδών του Τμήμα¬ 
τος Διοίκησης Επιχειρήσεων με τίτλο «Διοίκηση Έργων 
και Προγραμμάτων (Μθϊϊθγ ίη Ργο]θοϊ 3πά Ρΐ'οςί'θίτιιηθ 

ΜθΠθςθίηθηΙ:)». 

11. Το υπ' αριθμ. 03/19-04-2018 πρακτικό της Επιτρο¬ 
πής Μεταπτυχιακών Σπουδών του ΤΕΙ Θεσσαλίας για τον 
Έλεγχο πληρότητας των εισηγήσεων των Συνελεύσεων 
των Τμημάτων του ΤΕΙ Θεσσαλίας για την ίδρυση/επα¬ 
νίδρυση των Προγραμμάτων Μεταπτυχιακών Σπουδών 
(Π.Μ.Σ.) των Τμημάτων και περαιτέρω υποβολή αυτών 
στη Σύγκλητο του Ιδρύματος προς έγκριση. 

12. Την υπ’ αριθμ. 2716/19-08-05-2015 (ΦΕΚ 959/ 
τ.Β728-05-2015)/απόφαση του Προέδρου του Τ.Ε.Ι. 
Θεσσαλίας σχετικά με την έγκριση της λειτουργίας του 
Προγράμματος Μεταπτυχιακών Σπουδών (Π.Μ.Σ.) του 
Τ μήματος Διοίκησης Επιχειρήσεων της Σχολής Διοίκησης 
και Οικονομίας του Τ.Ε.Ι. Θεσσαλίας με τίτλο «Διοίκηση 
και Διαχείριση Έργων και Προγραμμάτων». 

13. Την υπ' αριθμ. 201651/Ζ1/21-11-201 7 (ΦΕΚ 627/ 
28-11-2017/τ.Υ.Ο.Δ.Δ.) πράξη του Υπουργού Παιδείας, 
Έρευνας και Θρησκευμάτων, με την οποία διαπιστώνε¬ 
ται η εκλογή του Ξενοφώντα Σπηλιώτη του Δη μητριού, 
Καθηγητή πρώτης βαθμίδας, ως Πρύτανη τουΤ.Ε.Ι. Θεσ¬ 
σαλίας. 

14. Την αριθμ. 7430/20-12-2017 (ΑΔΑ: Ψ77Ν46914Κ- 
4ΙΟ) απόφαση του Πρύτανη του Τ.Ε.Ι. Θεσσαλίας με 
θέμα «Συγκρότηση της Συγκλήτου του Τεχνολογικού 
Εκπαιδευτικού Ιδρύματος (Τ.Ε.Ι.) Θεσσαλίας, όπως 
τροποποιήθηκε με τις υπ' αριθμ. 1176/27-2-2018 
(ΑΔΑ: ΩΗΧΒ46914Κ-Ι0Θ) και 1323/6-3-2018 (ΑΔΑ: 
ΨΕ0Σ46914Κ-ΑΘΜ), αποφάσεις. 

15. Το υπ' αριθμ. 10/26-4-2018 πρακτικό της Συγκλή¬ 
του του Τ.Ε.Ι. Θεσσαλίας (θέμα 14ο) επανίδρυση του 
Προγράμματος Μεταπτυχιακών Σπουδών του Τμήμα¬ 
τος Διοίκησης Επιχειρήσεων της Σχολής Διοίκησης και 
Οικονομίας του ΤΕΙ Θεσσαλίας με τίτλο « Διοίκηση Έργων 
και Προγραμμάτων». 

16. Το υπ' αριθμ. 2318/27-04-2018 έγγραφο με το 
οποίο διαβιβάστηκαν στον Υπουργό Παιδείας, Έρευνας 
και Θρησκευμάτων τα Προγράμματα Μεταπτυχιακών 
Σπουδών για την ίδρυση-επανίδρυση Προγραμμάτων 
Μεταπτυχιακών Σπουδών (ΠΜΣ) τωνΤμημάτων του ΤΕΙ 
Θεσσαλίας, σύμφωνα με τις διατάξεις του άρθρου 32 
παρ.6 του ν. 4485/2017(ΑΊ 14). 

17. Το αριθμ. 102622/Ζ1/21-6-2018 έγγραφο του 
Υπουργού Παιδείας, Έρευνας και Θρησκευμάτων, σύμ¬ 
φωνα με το οποίο δεν προκύπτει ζήτημα αναπομπής της 
απόφασης ίδρυσης των Προγραμμάτων Μεταπτυχια¬ 
κών Σπουδών (ΠΜΣ) τωνΤμημάτων του ΤΕΙ Θεσσαλίας, 
σύμφωνα με τις διατάξεις του άρθρου 32 παρ. 6 του 
ν. 4485/2017(ΑΊ 14). 

18. Το γεγονός ότι δεν έχει εγκριθεί ακόμα ο οργανι¬ 
σμός του ιδρύματος. 

19. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την Επανίδρυση και τροποποίηση του Προγράμματος 
Μεταπτυχιακών Σπουδών του Τμήματος Διοίκησης Επι¬ 
χειρήσεων του Τ.Ε.Ι. Θεσσαλίας με τίτλο «Διοίκηση Έργων 
και Προγραμμάτων» ως ακολούθως: 

Άρθρο 1 

Γενικές διατάξεις 

Το ΠΜΣ θα λειτουργήσει σύμφωνα με τα προβλεπό- 
μενα στην παρούσα πρόταση σε συνδυασμό με τις δια¬ 
τάξεις του ν. 4485/2017. 

Άρθρο 2 

Αντικείμενο-Σκοπός 

Σήμερα, ο χώρος της διοίκησης έργων θεωρείται 
ιδιαίτερα αναπτυγμένος και προσελκύει ιδιαίτερο εν¬ 
διαφέρον, τόσο στον ιδιωτικό/δημόσιο τομέα, όσο και 
στην ακαδημαϊκή κοινότητα. Συγκεκριμένα, η υλοποίη¬ 
ση στρατηγικών και πολιτικών πραγματοποιείται μέσω 
έργων, ενώ επιχειρήσεις και οργανισμοί εστιάζουν σε 
μεθόδους διοίκησης μέσω έργων. Απόδειξη του γεγονό¬ 
τος αυτού αποτελεί η ύπαρξη πολλών και ιδιαίτερα δρα¬ 


στήριων διεθνών οργανισμών που έχουν ως στόχο την 
ανάπτυξη του γνωστικού πεδίου της διοίκησης έργων. 

Αυτό ακριβώς το σκοπό της προσφοράς μεταπτυχι¬ 
ακών σπουδών στο πλαίσιο της διοίκησης έργων και 
προγραμμάτων καλύπτει το ΠΜΣ στη Διοίκηση Έργων 
και Προγραμμάτων, εστιάζοντας κυρίως στη γεωγραφική 
περιοχή της Θεσσαλίας και τις όμορες περιφέρειες. 

Είναι σαφές ότι η διοίκηση έργων απαιτεί γνώσεις, 
ικανότητες αλλά και εμπειρία. Η τυποποίηση των απαι- 
τούμενων γνώσεων ή πιο απλά ο βασικός «κορμός» των 
απαιτούμενων γνώσεων περιγράφεται με συστηματικό 
τρόπο στο ΡΜΒΟΚ (ΡΜΙ, 2004), το οποίο έχει αναπτυχθεί 
από το Ριτ^θεΐ Μ3Π39θΐτΐθηΐ Ιη5ΐίΐυΐθ (ΡΜΙ). 

Το ΠΜΣ «Διοίκηση Έργων και Προγραμμάτων» διατη¬ 
ρεί τους στόχους του ΡΜΒΟΚ, δίνοντας παράλληλα έμ¬ 
φαση στις σύγχρονες τάσεις της διοίκησης έργων, όπως 
αναφέρθηκαν στην προηγούμενη παράγραφο, δηλαδή, 
στην ευελιξία στη στρατηγική διοίκηση έργων και στη 
διοίκηση μέσω έργων. 

Συγκεκριμένα το ΠΜΣ «Διοίκηση Έργων και Προγραμ¬ 
μάτων» αποσκοπεί: 

• Στην εξειδίκευση αξιόλογων αποφοίτων των ΑΕΙ για 
την απασχόληση τους σε οργανισμούς του Δημοσίου 
Τομέα, αλλά και σε υπάρχουσες μικρομεσαίες επιχειρή¬ 
σεις, αξιοποιώντας την επιστήμη της διοίκησης έργων 

• Στον εκσυγχρονισμό των ίδιων των οργανισμών και 
των επιχειρήσεων, αλλά και στην εξασφάλιση της επι¬ 
τυχίας των προγραμμάτων και των έργων με σκοπό την 
ανάπτυξη της Περιφέρειας Θεσσαλίας και της χώρας 
γενικότερα. 

■ Στην προαγωγή των γνώσεων στο συγκεκριμένο 
αντικείμενο του προγράμματος. 

• Στην ανάπτυξη της έρευνας στα αντικείμενο της 
Διοίκησης Έργων και Προγραμμάτων. 

• Στην προετοιμασία για μεταπτυχιακές σπουδές διδα¬ 
κτορικού επιπέδου. 

Άρθρο 3 

Μεταπτυχιακός τίτλος σπουδών 

Το ΠΜΣ απονέμει «Μεταπτυχιακό Δίπλωμα Ειδίκευσης 
(ΜΔΕ) στη «Διοίκηση Έργων και Προγραμμάτων-(Μ35ΐθΓ 
ίπ ΡΓθ]θεΐ 3πά ΡΓ09Γ3ΐπΓηθ Μ3Π39θΐπθηΐ)». 

Το ΜΔΕ απονέμεται υπό την προϋπόθεση ότι ο με¬ 
ταπτυχιακός φοιτητής/τρία έχει επιτυχή εξέταση στα 
προβλεπόμενα από το οικείο πρόγραμμα σπουδών 
μαθήματα (άρθρο 6 του παρόντος) σε συνδυασμό με 
τη συμμετοχή του στο σύνολο των εκπαιδευτικών και 
ερευνητικών δραστηριοτήτων κατά τα ειδικότερα ορι¬ 
ζόμενα στο πρόγραμμα και στον κανονισμό μεταπτυχι¬ 
ακών σπουδών του ΤΕΙ Θεσσαλίας. 

Άρθρο 4 

Κατηγορίες πτυχιούχων 

Στο ΠΜΣ γίνονται δεκτοί Πτυχιούχοι Ανώτατης Εκπαί¬ 
δευσης Ιδρυμάτων Εσωτερικού ή ομοταγών Ιδρυμάτων 
της Αλλοδαπής, αφού προσκομίσουν ισοτιμία του τίτλου 
τους από το αρμόδιο όργανο. Πτυχιούχοι Πανεπιστημίων 
και ΤΕΙ συναφούς ειδικότητας, πτυχιούχοι Θετικών Επι¬ 
στημών των Πανεπιστημίων, διπλωματούχοι Πολυτεχνι- 

κών Σχολών, καθώς και πτυχιούχοι άλλων Τμημάτων ΑΕΙ 
με πενταετή (5) εμπειρία σε αντικείμενο συναφές με το 
γνωστικό αντικείμενο της «Διαχείρισης Έργων». 

Οι συμμετέχοντες πρέπει να γνωρίζουν την αγγλική 
γλώσσα. Ο αριθμός εισακτέων στο ΠΜΣ που θα λειτουρ¬ 
γήσει στοΤ.Ε.Ι. Θεσσαλίας ορίζεται κατ' ανώτατο όριο σε 
τριάντα (30) φοιτητές.Το ΠΜΣ στη «Διοίκηση Έργων και 
Προγραμμάτων» απευθύνεται σε: 

- Στελέχη επιχειρήσεων στους τομείς διοίκησης, οργά¬ 
νωσης και χρηματοοικονομικής λογιστικής. 

- Στελέχη του ευρύτερου δημόσιου τομέα (π.χ. Υπουρ¬ 
γεία, ΝΠΔΔ), των πανεπιστημίων και της περιφερειακής 
και τοπικής αυτοδιοίκησης. 

- Σύμβουλους αναπτυξιακών εταιρειών και μελετητι¬ 
κών γραφείων. 

- Μηχανικούς, αυτο-απασχολούμενους και απασχο¬ 
λούμενους σε επιχειρήσεις έντασης. 

- Ερευνητές και εκπαιδευτές (δευτεροβάθμιας, μετα- 
δευτεροβάθμιας, τριτοβάθμιας και δια βίου εκπαίδευ¬ 
σης) σε διοίκηση επιχειρήσεων και οργανισμών. 

- Πτυχιούχους όλων των Τμημάτων των ΑΕΙ της ημε¬ 
δαπής ή ομοταγών αναγνωρισμένων Τμημάτων της αλ¬ 
λοδαπής και πτυχιούχουςΤΕΙ της ημεδαπής. 

- Όσους επιθυμούν να εμπλουτίσουν το βιογραφικό 
τους με ένα αναγνωρισμένης αξίας μεταπτυχιακό τίτλο 
σπουδών. 

Άρθρο 5 

Μεταπτυχιακός τίτλος σπουδών 

Η χρονική διάρκεια για την απονομή του ΜΔΕ ορίζεται 
σε τρία (3) διδακτικά εξάμηνα, εκ των οποίων το τρίτο 
διατίθεται για την εκπόνηση της διπλωματικής εργασίας. 
Η φοίτηση στο ΠΜΣ είναι πλήρης. 

Υποψήφιοι φοιτητές που έγιναν δεκτοί στο ΠΜΣ 
μπορούν να ζητήσουν για ειδικούς και τεκμηριωμέ¬ 
νους λόγους την αναστολή εγγραφής πριν την έναρξη 
του ακαδημαϊκού έτους και αν αυτή γίνει δεκτή από τη 
Συνέλευση του Τμήματος, τη θέση τους καταλαμβάνει 
ο επόμενος επιλαχών στον πίνακα εισακτέων και ο/η 
αιτών/ούσα στους μεταπτυχιακούς φοιτητές του επό¬ 
μενου έτους, υπό την προϋπόθεση ότι θα συνεχισθεί η 
λειτουργία του. 


Σε κάθε περίπτωση η ολοκλήρωση των σπουδών των 
φοιτητών του ΠΜΣ δεν μπορεί να υπερβεί την κανονι¬ 
κή διάρκεια σπουδών, προσθησομένων δύο επιπλέον 
εξαμήνων. 

Για σοβαρό λόγο-υγείας ή οικογενειακό ή επαγγελμα- 
τικό-φοιτητές του ΠΜΣ μπορούν να ζητήσουν προσω¬ 
ρινή διακοπή της φοίτησης τους για ένα ή δύο εξάμηνα 
σπουδών.Το αίτημα θα πρέπει να τεκμηριώνεται κατάλ¬ 
ληλα με την προσκόμιση δικαιολογητικών. Το αίτημα 
εξετάζεται από τη Συνέλευση και εφόσον γίνει δεκτό, το 
διάστημα της διακοπής δεν προσμετρείται στον ανώτατο 
χρόνο περάτωσης των σπουδών τους. 

Άρθρο 6 

Πρόγραμμα σπουδών του ΠΜΣ 

Το ΠΜΣ «Διοίκηση Έργων και Προγραμμάτων» έχει 
διαμορφωθεί σύμφωνα με τις προβλεπόμενες σε κάθε 
περίπτωση διαδικασίες διασφάλισης ποιότητας. 

Για την απόκτηση του ΜΔΕ απαιτείται η υποχρεωτι¬ 
κή παρακολούθηση και η επιτυχής εξέταση σε όλα τα 
μαθήματα, τα οποία κατανέμονται στα δύο εξάμηνα (Α' 
και Β') και η εκπόνηση της Μεταπτυχιακής Διπλωματι¬ 
κής Εργασίας στο Γ' Εξάμηνο. Η παρακολούθηση των 
μαθημάτων είναι υποχρεωτική και η διδασκαλία γίνεται 
στην ελληνική γλώσσα. 

Το Πρόγραμμα Σπουδών αντιστοιχεί σε φόρτο εργασί¬ 
ας 90 πιστωτικών μονάδων, οι οποίες κατανέμονται στα 
διδασκόμενα μαθήματα και στη διπλωματική εργασία. 
Τα μαθήματα κορμού είναι συνολικά επτά (7) μαθήματα 
και αποτελούν το γνωστικό υπόβαθρο του ΠΜΣ. Κάθε 
μάθημα αντιστοιχεί σε 8 πιστωτικές μονάδες (ΕΘΤ5). Η 
Μεταπτυχιακή διπλωματική εργασία εκπονείται από 
όλους τους φοιτητές υποχρεωτικά στο τελευταίο εξά¬ 
μηνο των σπουδών τους και αντιστοιχεί σε 30 πιστωτικές 
μονάδες (ΕΘΤ5), αφού ήδη οι μεταπτυχιακοί φοιτητές 
θα έχουν παρακολουθήσει τα σεμινάρια μεθοδολογίας 
έρευνας που αντιστοιχούν 4 πιστωτικές μονάδες (ΕΈΤ5). 

Αναλυτικά η δομή του προγράμματος των μαθημάτων 
έχει ως εξής: 


ΜΑΘΗΜΑΤΑ ΚΟΡΜΟΥ Α' ΕΞΑΜΗΝΟ 

ΕΙΔΟΣ 

ΜΑΘΗΜΑΤΟΣ 

ΠΙΣΤΩΤΙΚΕΣ 
ΜΟΝΑΔΕΣ (ΕΈΤ5) 

Η επιστήμη της Διοίκησης Έργων, θεμελιώδεις έννοιες διοίκησης έργων 
και προγραμμάτων 

(Γενικά θέματα διοίκησης, κύκλος ζωής του έργου και του προγράμματος, 
εύρος του έργου, διαχείριση των μεγεθών του (χρόνος, κόστος και 
οικονομικά, ποιότητα, κίνδυνοι στα έργα), διοίκηση της συντήρησης του 
έργου) 

ΥΠΟΧΡΕΩΤΙΚΟ 

8 

Εταιρική Στρατηγική και Έργα 

(Στρατηγική και οργανισμός, στρατηγική έργων, διοίκηση-διεργασίες, 
πρότυπα και πλαίσια, εμπλεκόμενοι και συμφέροντα, έργα και 
προγράμματα/χαρτοφυλάκια, μεταφορά γνώσης από την πράξη) 

ΥΠΟΧΡΕΩΤΙΚΟ 

8 

Δεξιότητες διαχείρισης έργων 

(Επικοινωνία, ανάπτυξη δεξιοτήτων, διαχείριση ομάδων και γνώσης, 
διενέξεις και κρίσεις, διαπραγματεύσεις) 

ΥΠΟΧΡΕΩΤΙΚΟ 

8 

Ευέλικτες μέθοδοι στη διοίκηση έργων 
(ευέλικτη διαχείριση έργων) 

ΥΠΟΧΡΕΩΤΙΚΟ 

8 

ΜΑΘΗΜΑΤΑ ΚΟΡΜΟΥ Β' ΕΞΑΜΗΝΟ 

ΕΙΔΟΣ 

ΜΑΘΗΜΑΤΟΣ 

ΠΙΣΤΩΤΙΚΕΣ 
ΜΟΝΑΔΕΣ (Ε0Τ5) 

Ειδικά θέματα διοίκησης έργων 

(Διοίκηση τεχνικών έργων, έργων πληροφορικής, έργων έρευνας και 
καινοτομίας, πληροφοριακά συστήματα διαχείρισης έργων) 

ΥΠΟΧΡΕΩΤΙΚΟ 

8 

Ποσοτικές μέθοδοι στη διοίκηση έργων 
(επιχειρησιακή έρευνα, λήψη αποφάσεων) 

ΥΠΟΧΡΕΩΤΙΚΟ 

8 

Οικονομικά στη διοίκηση έργων 

(χρηματοοικονομική διοίκηση, κοστολόγηση έργων, επιχειρηματικός 
κίνδυνος) 

ΥΠΟΧΡΕΩΤΙΚΟ 

8 

Σεμινάρια Μεθοδολογίας Έρευνας 
(Ερευνητικές μέθοδοι και πρόταση θέματος ΜΔΕ) 

ΥΠΟΧΡΕΩΤΙΚΟ 

4 

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ 

(Διπλωματική εργασία, Ερευνητικές μέθοδοι και πρόταση θέματος ΜΔΕ) 

ΥΠΟΧΡΕΩΤΙΚΟ 

30 

ΣΥΝΟΛΟ 


90 


Εκτός από τη διδασκαλία μαθημάτων του ΠΜΣ, μπορεί 
να γίνονται και παράλληλες εκπαιδευτικές και ερευνητι¬ 
κές δραστηριότητες, όπως ημερίδες, συνέδρια, διαλέξεις, 
εκδόσεις βιβλίων και ειδικών μελετών, ανάληψη ερευ¬ 
νητικών προγραμμάτων, εκπαιδευτικές επισκέψεις και 
προπαρασκευαστικά εισαγωγικά μαθήματα. 

Θέματα που αφορούν τις αναπληρώσεις μαθημάτων 
και την εκπόνηση της Μεταπτυχιακής Διπλωματικής 
Εργασίας ρυθμίζονται στον Εσωτερικό Κανονισμό Λει¬ 
τουργίας του ΠΜΣ. 

Με την απόκτηση του ΜΔΕ είναι δυνατόν οι φοιτητές/ 
τριες να συνεχίσουν τις σπουδές τους για την εκπόνηση 
Διδακτορικής Διατριβής. 

Άρθρο 7 

Γλώσσα διδασκαλίας 

Η γλώσσα διδασκαλίας των μαθημάτων είναι η ελλη¬ 
νική. Δύναται να είναι και η αγγλική. Η μεταπτυχιακή 
διπλωματική εργασία δύναται να εκπονηθεί και στην 
αγγλική γλώσσα. 

Άρθρο 8 

Αριθμός εισακτέων και διαδικασία επιλογής 

Στόχοςτου ΠΜΣ είναι η διασφάλιση της ποιότηταςτου 
προγράμματος σπουδών και η παροχή υψηλού επιπέδου 
μεταπτυχιακών σπουδών, πλήρως εξειδικευμένα. 

Ο αριθμός των εισακτέων στο ΠΜΣ «Διοίκηση Έργων 
και Π ρογραμμάτων» για την απόκτηση του ΜΔΕ ορίζεται 
κατ' ανώτατο όριο σε τριάντα (30) άτομα κατ' έτος. Από 
το συνολικό αριθμό των εισακτέων φοιτητών απαλλάσ¬ 
σονται από τα τέλη φοίτησης οι φοιτητές, των οποίων 
το ατομικό εισόδημα, εφόσον διαθέτουν ίδιο εισόδημα, 
και το οικογενειακό διαθέσιμο ισοδύναμο εισόδημα δεν 


υπερβαίνουν αυτοτελώς, το μεν ατομικό το εκατό τοις 
εκατό (100%), το δε οικογενειακό το εβδομήντα τοις 
εκατό (70%) του εθνικού διάμεσου διαθέσιμου ισοδύνα¬ 
μου εισοδήματος, σύμφωνα με τα πλέον πρόσφατα κάθε 
φορά δημοσιευμένα στοιχεία της Ελληνικής Στατιστικής 
Αρχής (ΕΛ.ΣΤΑΤ.), όπως προβλέπεται από το άρθρο 35 
«Δωρεάν φοίτηση-υποτροφίες» του ν. 4485/2017. 

Στο ΠΜΣ γίνονται δεκτοί πλέον του αριθμού επιτυχό- 
ντων ένας (1) υπότροφος του ΙΚΥ που πέτυχε στο σχετικό 
διαγωνισμό μεταπτυχιακών σπουδών εσωτερικού του 
γνωστικού αντικειμένου του ΠΜΣ και ένας (1) αλλοδα¬ 
πός υπότροφος του ελληνικού κράτους. Με απόφαση 
της συνέλευσης ο αριθμός των υποτρόφων μπορεί να 
αυξάνεται. 

Τα μέλη των κατηγοριών ΕΕΠ, ΕΔΙΠ και ΕΤΕΠ που πλη¬ 
ρούν τις προϋποθέσεις εισαγωγής στο ΠΜΣ μπορούν 
μετά από αίτησή τους να εγγραφούν ως υπεράριθμοι, 
και μόνο ένας κατ' έτος και ανά ΠΜΣ, σύμφωνα με τους 
ειδικότερους όρους που προβλέπονται στο άρθρο 45, 
μόνο σε ΠΜΣ που οργανώνεται σε τμήμα του ιδρύματος 
όπου υπηρετούν, το οποίο είναι συναφές με το αντικεί¬ 
μενο του τίτλου σπουδών και του έργου που επιτελούν 
στο οικείο ίδρυμα. 

Η αξιολόγηση των υποψηφίων, οι οποίοι προηγουμέ¬ 
νως έχουν προσκομίσει όλα τα απαραίτητα δικαιολογη- 
τικά εντός των προβλεπομένων προθεσμιών, γίνεται με 
βάση τη συνολική βαθμολογία, εκφραζόμενη σε εκατο¬ 
στιαία κλίμακα από ένα [1] έως εκατό [100]. Η βαθμο¬ 
λογία διαμορφώνεται με τα κριτήρια που καθορίζει η 
Συνέλευση και που το καθένα από αυτά αποδίδεται με 
ποσοτικοποιημένο συντελεστή βαρύτητας, εκφραζόμε- 
νο επί τοις εκατό (100%) σε ακέραιο αριθμό και έχουν 
ως εξής: 

Α/Α 

ΚΡΙΤΗΡΙΟ 

ΣΥΝΤΕΛΕΣΤΗΣ ΒΑΡΥΤΗΤΑΣ 

1 . 

Βαθμός πτυχίου 

35% 

2. 

Αποδεδειγμένη γνώση της αγγλικής γλώσσας 1 

10% 

3. 

Προϋπηρεσία στο αντικείμενο 

10% 

4. 

Αποδεδειγμένη γνώση του αντικειμένου 

15% 

5. 

Βαθμολογία στα μαθήματα που είναι σχετικά με το γνωστικό 
αντικείμενο του Π.Μ.Σ 

5% 

6. 

Συνέντευξη 

15% 

7. 

Λοιπά προσόντα (γνώση Η/Υ, δημοσιεύσεις, γνώση άλλης ξένης 
γλώσσας, άλλη προϋπηρεσία κλπ) 

10% 


Η επίδοση στη διπλωματική εργασία λαμβάνεται υπό¬ 
ψη μόνο στις περιπτώσεις που προβλέπεται στον πρώτο 
κύκλο σπουδών. 

Δεκτοί στο ΠΜΣ γίνονται υποψήφιοι, οι οποίοι θα λά¬ 
βουν το μεγαλύτερο συνολικό βαθμό. 

Άρθρο 9 

Εκπαιδευτικό προσωπικό 

Στο ΠΜΣ «Διοίκηση Έργων και Προγραμμάτων» δύναται 
να απασχοληθούν μέλη ΔΕΠ των Τμημάτων της ΣΔΟ του 
ΤΕΙ Θεσσαλίας, άλλων Τμημάτων του ΤΕΙ Θεσσαλίας και 
μέλη ΔΕΠ άλλων ΑΕΙ και ΤΕΙ της ημεδαπής και της αλλο¬ 
δαπής, καθώς και άλλες κατηγορίες διδασκόντων με την 
προϋπόθεση να είναι κάτοχοι διδακτορικού διπλώματος ή 
να έχουν μεγάλη επαγγελματική εμπειρία στο αντικείμενο 
του ΠΜΣ, σύμφωνα με τις διατάξεις του ν. 4485/2017 και 
του ν. 3685/2008 και μετά από ειδική αιτιολόγηση. 

Άρθρο 10 

Υλικοτεχνική υποδομή 

Η υπάρχουσα υλικοτεχνική υποδομή του Τμήματος 
Διοίκησης Επιχειρήσεων της Σχολής Διοίκησης Οικονο¬ 
μίας του ΤΕΙ Θεσσαλίας, καθώς και οι υποδομές του ΤΕΙ 
Θεσσαλίας, καλύπτουν τις ανάγκες λειτουργίας του ΠΜΣ 
(αίθουσες διδασκαλίας, εργαστήρια, βιβλιοθήκες, οπτι- 
κοακουστικά μέσα, εργαστήρια, Η/Υ και άλλα). 

Άρθρο 11 

Διάρκεια λειτουργίας 

Το ΠΜΣ «Διοίκηση Έργων και Προγραμμάτων» θα 
λειτουργήσει έως και το ακαδημαϊκό έτος 2022-2023, 
με την επιφύλαξη των διατάξεων των ν. 4009/2011 και 
4485/2017, όπως τροποποιήθηκαν και ισχύουν, οπότε 
και θα αξιολογηθεί εκ νέου η δυνατότητα συνέχισης της 
λειτουργίας του. 

Άρθρο 12 

Κόστος λειτουργίας-Αναλυτικός προϋπολογισμός 

Η κύρια πηγή εσόδων για το ΠΜΣ είναι τα τέλη φοίτη- 
σηςτων φοιτητών που θα το παρακολουθήσουν. Πιθανά 
έσοδα μπορεί να είναι οι δωρεές, οι παροχές και κάθε 
είδος χορηγίες φορέων του δημοσίου τομέα 


Τα λειτουργικά έξοδα του ΠΜΣ δεν καλύπτονται από 
άλλες πηγές χρηματοδότησης, όπως τον προϋπολογισμό 
του ΤΕΙ και των συνεργαζόμενων για την οργάνωση του 
φορέων, τον προϋπολογισμό του Υπουργείου Παιδείας, 
Έρευνας και Θρησκευμάτων, πόρους από ερευνητικά 
προγράμματα, προγράμματα της Ευρωπαϊκής Ένωσης ή 
άλλων διεθνών οργανισμών, μέρος των εσόδων των Ει¬ 
δικών Αογαριασμών Κονδυλίων Έρευνας (ΕΑΚΕ) του ΤΕί 

Επομένως, οι λειτουργικές δαπάνεςτου ΠΜΣ θα καλυ¬ 
φθούν εξ ολοκλήρου από την καταβολή τέλους εκ μέ¬ 
ρους των μεταπτυχιακών φοιτητών. Το ύψος του τέλους 
φοίτησης καθορίζεται σε 3.000 € και μπορεί να αναθεω¬ 
ρηθεί κατά διαστήματα και κατόπιν σχετικής εισήγησης. 

Σύμφωνα με τις διατάξεις των ν. 4485/2017, από το 
συνολικό ποσό των τελών το 30% θα αποδοθεί στο ΤΕΙ 
για τη χρήση της αναγκαίας υλικοτεχνικής υποδομής και 
την επιχορήγηση άλλων ΠΜΣ και το 70% σε λειτουρ¬ 
γικά έξοδα του προγράμματος τα οποία κατανέμονται 
σε δαπάνες διδασκαλίας, διοικητικής και τεχνικής υπο¬ 
στήριξης, μετακινήσεων, εξοπλισμού, λογισμικού, ανα¬ 
λώσιμων, χορήγησης υποτροφιών σε μεταπτυχιακούς 
φοιτητές και λοιπές δαπάνες. 

Τα έσοδα χωρίς την αφαίρεση του ποσού που αναλογεί 
υποχρεωτικά στο 30% των φοιτητών που γίνονται δεκτοί 
χωρίς καταβολή τελών (άρθρο 35 «Δωρεάν φοίτηση- 
υποτροφίες» του ν. 4485/2017) αναμένονται να ανέλ- 
θουν σε 90.000 € ανά έτος και 450.000 € στο σύνολο 
της πενταετίας. 

Τα πραγματικά αναμενόμενα έσοδα μετά την αφαίρε¬ 
ση του ποσού που αναλογεί υποχρεωτικά στο 30% των 
φοιτητών που γίνονται δεκτοί χωρίς καταβολή τελών 
αναμένονται να ανέλθουν κατά ανώτατο όριο σε 63.000 € 
ανά έτος και 315.000 € στο σύνολο της πενταετίας. 

Η έναρξη του ΠΜΣ προβλέπεται να πραγματοποιηθεί 
την 1 η Σεπτεμβρίου 2018 (ακαδημαϊκό έτος 2018-2019) 
και το ΠΜΣ ολοκληρώνεται την 31η Αυγούστου 2023 
(ακαδημαϊκό έτος 2022-2023). 


Η τεκμηρίωση των ξένων γλωσσών και της γνώσης ΗΥ πραγματοποιείται σύμφωνα με τις διατάξεις του ΑΣΕΠ. 

Ενδεικτικός προϋπολογισμός εσόδων Διοίκηση Έργων και Προγραμμάτων 


Α/Α 

ΕΙΔΟΣ ΕΣΟΔΩΝ 
(30% φοιτητών 
χωρίς καταβολή 
τελών φοίτησης) 

Α.Ε. 2018-2019 

Α.Ε. 2019-2020 

Α.Ε. 2020-2021 

Α.Ε. 2021-2022 

Α.Ε. 2022-2023 

σύνολο 

1 . 

Τέλη φοίτησης 

90.000 € 

90.000 € 

90.000 € 

90.000 € 

90.000 € 

450.000 € 

2. 

ΣΥΝΟΛΟ 

90.000 € 

90.000 € 

90.000 € 

90.000 € 

90.000 € 

450.000 € 

Α/Α 

ΑΝΑΜΕΝΟΜΕΝΑ 

ΕΣΟΔΑ 

Α.Ε. 2018-2019 

Α.Ε. 2019-2020 

Α.Ε. 2020-2021 

Α.Ε. 2021-2022 

Α.Ε. 2022-2023 

σύνολο 

1 . 

Τέλη φοίτησης 

63.000 € 

63.000 € 

63.000 € 

63.000 € 

63.000 € 

315.000 € 

2. 

ΣΥΝΟΛΟ 

63.000 € 

63.000 € 

63.000 € 

63.000 € 

63.000 € 

315.000 € 


Με ισοσκελισμένο προϋπολογισμό, το ενδεικτικό ετήσιο κόστος λειτουργίας του ΠΜΣ ΔΕΠ αναμένεται να κατα- 
νεμηθεί σύμφωνα με τον ακόλουθο πίνακα. 

Ενδεικτικός προϋπολογισμός λειτουργικών εξόδων Διοίκηση Έργων και Προγραμμάτων 


Α/Α 

ΕΙΔΟΣ ΕΞΟΔΩΝ 

Α.Ε. 2018- 

2019 

Α.Ε. 2019- 

2020 

Α.Ε. 2020- 

2021 

Α.Ε. 2021- 

2022 

Α.Ε. 2022- 

2023 

ΣΥΝΟΛΟ 

1. 

ΚΑΛΥΨΗ ΛΕΙΤΟΥΡΓΙΑΣ ΤΕΙ 

Θεσσαλίας [30%] 

18.900 € 

18.900 € 

18.900 € 

18.900 € 

18.900 € 

94.500 € 

2. 

Εξοπλισμός και δαπάνες λογισμικού 

1.000 € 

1.000 € 

1.000 € 

1.000 € 

1.000 € 

5.000 € 

3. 

Χορήγηση δύο (2) 

υποτροφιών φοιτητές (κοινωνικά 

κριτήρια) 

4.000 € 

4.000 € 

4.000 € 

4.000 € 

4.000 € 

20.000 € 

4. 

Αναλώσιμα-γραφική ύλη- 
μικροαντικείμενα Μετακινήσεις 
διδασκόντων 

1.000 € 

1.000 € 

1.000 € 

1.000 € 

1.000 € 

5.000 € 

5. 

του ΠΜΣ (μετακινήσεις εσωτερικού και 
εξωτερικού) 

1.000 € 

1.000 € 

1.000 € 

1.000 € 

1.000 € 

5.000 € 

6. 

Μετακινήσεις φοιτητών του ΠΜΣ για 
εκπαιδευτικούς σκοπούς (μετακινήσεις 
εσωτερικού και εξωτερικού) 

1.000 € 

1.000 € 

1.000 € 

1.000 € 

1.000 € 

5.000 € 

7. 

Αμοιβές διδασκαλίας τακτικού 
προσωπικού 

27.000 € 

27.000 € 

27.000 € 

27.000 € 

27.000 € 

135.000 € 

8. 

Αμοιβές εκτάκτου προσωπικού 

0€ 

0€ 

0€ 

0€ 

0€ 

0€ 

9. 

Αμοιβές διδασκαλίας άλλου προσωπικού 

0€ 

0€ 

0€ 

0€ 

0€ 

0€ 

10. 

Αμοιβές διοικητικής και τεχνικής 
υποστήριξης 

8.000 € 

8.000 € 

8.000 € 

8.000 € 

8.000 € 

40.000 € 

11. 

Λοιπές δαπάνες [αγορά συγγραμμάτων, 
έκδοση τόμου ΜΔΕ, προβολή ΠΜΣ, 
ΓθςίίίΓβΙίοπ ίθθ5, εκπαιδευτικό υλικό και 
άλλα] 

1.100 € 

1.100 € 

1.100 € 

1.100 € 

1.100 € 

5.500 € 


ΣΥΝΟΛΙΚΑ ΠΟΣΑ 

63.000 € 

63.000 € 

63.000 € 

63.000 € 

63.000 € 

315.000 € 


Άρθρο 13 

Μεταβατικές διατάξεις 

Όσα θέματα δεν ρυθμίζονται στην παρούσα απόφαση, ρυθμίζονται από τον Κανονισμό Μεταπτυχιακών Σπουδών 
του Προγράμματος Μεταπτυχιακών Σπουδών «Διοίκηση Έργων και Προγραμμάτων» καθώς και από τα αρμόδια 
όργανα σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 27 Ιουνίου 2018 
Ο Πρύτανης 
ΞΕΝΟΦΩΝ ΣΠΗΛΙΩΤΗΣ 

Αριθμ. 3798 _ (2) 

Επανίδρυση του Προγράμματος Μεταπτυχιακών 
Σπουδών του Τμήματος Διοίκησης Επιχειρήσεων 
του Τ.Ε.Ι. Θεσσαλίας με τίτλο «Διοίκηση Εκπαιδευ¬ 
τικών Μονάδων». 

Η ΣΥΓΚΛΗΤΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ (Τ.Ε.Ι.) ΘΕΣΣΑΛΙΑΣ, 
(Συνεδρίαση 10/26-4-2018) 

Αφού έλαβε υπόψη: 

1. Τις διατάξεις του ν. 4009/2011 (Α' 195) «Δομή, λει¬ 
τουργία, διασφάλιση της ποιότητας σπουδών και διε¬ 
θνοποίηση των ανωτάτων εκπαιδευτικών ιδρυμάτων» 
όπως τροποποιήθηκε, και ισχύει. 

2. Τις διατάξεις των άρθρων 1, 2, 9,10,11,12,13, και 
το ΚΕΦΑΛΑΙΟ ΣΤ «ΔΕΥΤΕΡΟΣ ΚΑΙ ΤΡΙΤΟΣ ΚΥΚΛΟΣ ΣΠΟΥ¬ 
ΔΩΝ» και ειδικότερα τις διατάξεις των άρθρων 32 και 
85 του ν. 4485/2017 (Α' 114) «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

3. Το άρθρο 34 του ν. 4301/2014 (Α'223) σχετικά με τη 
διοργάνωση και ολοκλήρωση Προγραμμάτων Μεταπτυ¬ 
χιακών Σπουδών. 

4. Τις διατάξεις του ν. 3374/2005 (Α' 189) «Διασφάλι¬ 
ση της ποιότητας στην ανώτατη εκπαίδευση, σύστημα 
μεταφορά και συσσώρευσης πιστωτικών μονάδων-πα- 
ράρτημα διπλώματος», όπωςτροποποιήθηκε και ισχύει. 

5. Τις διατάξεις των άρθρων 2,3, και 4 του ν. 3861 /2010 
(ΑΊ12) «Ενίσχυση της διαφάνειας με την υποχρεωτική 
ανάρτηση νόμων και πράξεων των κυβερνητικών, διοι¬ 
κητικών και αυτοδιοικητικών οργάνων στο διαδίκτυο 
«"Π ρόγραμμα Διαύγεια" και άλλες διατάξεις», όπως τρο¬ 
ποποιήθηκε με το άρθρο 23 του ν. 4210/2013 (Α'254) 
«Ρυθμίσεις Υπουργείου Διοικητικής Μεταρρύθμισης και 
Ηλεκτρονικής Διακυβέρνησης και άλλες διατάξεις». 

6. Το π.δ. 83/2013 (Α' 123) «ΜετονομασίαΤ.Ε.Ι.Λάρισας 

σε Τ.Ε.Ι. Θεσσαλίας-Μετονομασία Σχολής καιΤμημάτων- 
ΣυγχώνευσηΤμημάτων-Κατάργηση Παραρτημάτων και 
Τμημάτων-Συγκρότηση Σχολών του Τ.Ε.Ι. Θεσσαλίας» και 
το π.δ. 127/2013 (Α' 190) «Τροποποίηση και συμπλήρω¬ 
ση των π.δ., 83/2013 (Α' 123)....». 

7. Την αριθμ. 216772/Ζ1 απόφαση του Υπουργού 
Παιδείας, Έρευνας και Θρησκευμάτων (ΦΕΚ 4334/τ.Β7 
12-12-2017) «Τρόπος κατάρτισης του αναλυτικού προ¬ 
ϋπολογισμού και της έκθεσης βιωσιμότητας των Προ¬ 
γραμμάτων Μεταπτυχιακών Σπουδών». 

8. Την αριθμ. 1149/02-06-2016, Έκθεση Εξωτερικής 
Αξιολόγησης του Τ.Ε.Ι. Θεσσαλίας απάτην Α.ΔΙ.Π. 

9. Τον Ενιαίο Κανονισμό Μεταπτυχιακών Προγραμμά¬ 
των του ΤΕΙ Θεσσαλίας που εγκρίθηκε από τη Συνέλευση 
Ειδικής Σύνθεσης του ΤΕΙ Λάρισας με απόφαση που κα- 
ταγράφηκε στο υπ' αριθμ. 1/12-2-2009 πρακτικό, όπως 
τροποποιήθηκε και ισχύει. 

10. Το υπ' αριθμ. 9/08-03-2018 (θέμα 10.2) πρακτικό 
της Συνέλευσης του Τ μήματος Διοίκησης Επιχειρήσεων 
της Σχολής Διοίκησης και Οικονομίαςτου Τ.Ε.Ι. Θεσσαλί¬ 
ας «Έγκριση Πρότασης Επανίδρυσης του Προγράμματος 
Μεταπτυχιακών Σπουδών του Τ μήματος Διοίκησης Επι¬ 
χειρήσεων με τίτλο «Διοίκηση Εκπαιδευτικών Μονάδων». 


11. Το υπ' αριθμ. 03/19-04-2018 πρακτικό της Επιτρο¬ 
πής Μεταπτυχιακών Σπουδών του ΤΕΙ Θεσσαλίας για τον 
Έλεγχο πληρότητας των εισηγήσεων των συνελεύσεων 
των Τμημάτων του ΤΕΙ Θεσσαλίας για την ίδρυση/επα¬ 
νίδρυση των Προγραμμάτων Μεταπτυχιακών Σπουδών 
(Π.Μ.Σ.) των Τμημάτων και περαιτέρω υποβολή αυτών 
στη Σύγκλητο του ιδρύματος προς έγκριση. 

12. Την υπ' αριθμ. 4557/19-07-2016 (ΦΕΚ 2507/τ.Β7 
12.08.2016), απόφαση του Προέδρου του Τ.Ε.Ι. Θεσσα¬ 
λίας σχετικά με την έγκριση της λειτουργίας του Προ¬ 
γράμματος Μεταπτυχιακών Σπουδών (Π.Μ.Σ.) του Τμή¬ 
ματος Διοίκησης Επιχειρήσεων της Σχολής Διοίκησης 
και Οικονομίας του Τ.Ε.Ι. Θεσσαλίας με τίτλο «Διοίκηση 
Εκπαιδευτικών Μονάδων». 

13. Την υπ' αριθμ. 201651/Ζ1/21-11-2017 (ΦΕΚ 
627/28-11-2017/τ.Υ.Ο.Δ.Δ) πράξη του Υπουργού Παι¬ 
δείας, Έρευνας και Θρησκευμάτων, με την οποία δια¬ 
πιστώνεται η εκλογή του Ξενοφώντα Σπηλιώτη του Δη- 
μητρίου, Καθηγητή πρώτης βαθμίδας, ως Πρύτανη του 
Τ.Ε.Ι. Θεσσαλίας. 

14. Την αριθμ. 7430/20-12-2017 (ΑΔΑ: Ψ77Ν46914Κ- 
4ΙΟ) απόφαση του Πρύτανη του Τ.Ε.Ι. Θεσσαλίας με 
θέμα «Συγκρότηση της Συγκλήτου του Τεχνολογικού 
Εκπαιδευτικού Ιδρύματος (Τ.Ε.Ι.) Θεσσαλίας, όπως 
τροποποιήθηκε με τις υπ’ αριθμ. 1176/27-2-2018 
(ΑΔΑ: ΩΗΧΒ46914Κ-Ι0Θ) και 1323/6-3-2018 (ΑΔΑ: 
ΨΕ0Σ46914Κ-ΑΘΜ), αποφάσεις. 

15. Το υπ’ αριθμ. 10/26-4-2018 πρακτικό της Συγκλή¬ 
του του Τ.Ε.Ι. Θεσσαλίας (θέμα 14ο) επανίδρυση του 
Προγράμματος Μεταπτυχιακών Σπουδών του Τμήμα¬ 
τος Διοίκησης Επιχειρήσεων της Σχολής Διοίκησης και 
Οικονομίας του ΤΕΙ Θεσσαλίας με τίτλο «Διοίκηση Εκπαι¬ 
δευτικών Μονάδων». 

16. Το υπ’ αριθμ. 2318/27-04-2018 έγγραφο με το 
οποίο διαβιβάστηκαν στον Υπουργό Παιδείας, Έρευνας 
και Θρησκευμάτων τα Προγράμματα Μεταπτυχιακών 
Σπουδών για την ίδρυση-επανίδρυση Προγραμμάτων 
Μεταπτυχιακών Σπουδών (ΠΜΣ) των Τμημάτων του ΤΕΙ 
Θεσσαλίας, σύμφωνα με τις διατάξεις του άρθρου 32 
παρ.6 του ν. 4485/2017(Α’ 114). 

17. Το αριθμ. 102622/Ζ1/21-6-2018 έγγραφο του 
Υπουργού Παιδείας, Έρευνας και Θρησκευμάτων, σύμ¬ 
φωνα με το οποίο δεν προκύπτει ζήτημα αναπομπής της 
απόφασης ίδρυσης των Προγραμμάτων Μεταπτυχιακών 
Σπουδών (ΠΜΣ) των Τμημάτων του ΤΕΙ Θεσσαλίας. 

18. Το γεγονός ότι δεν έχει εγκριθεί ακόμα ο οργανι¬ 
σμός του ιδρύματος. 

19. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την Επανίδρυση του Προγράμματος Μεταπτυχιακών 
Σπουδών του Τμήματος Διοίκησης Επιχειρήσεων του 
Τ.Ε.Ι. Θεσσαλίας με τίτλο «Διοίκηση Εκπαιδευτικών Μο¬ 
νάδων» ως ακολούθως: 

Άρθρο 1 

Γενικές διατάξεις 

Το Τμήμα Διοίκησης Επιχειρήσεων του ΤΕΙ Θεσσαλί¬ 
ας οργανώνει και λειτουργεί από το Ακαδημαϊκό Έτος 
2016-2017 Πρόγραμμα Μεταπτυχιακών Σπουδών (ΠΜΣ) 

με τίτλο «Διοίκηση Εκπαιδευτικών Μονάδων» (ΦΕΚ 
2507/12.08.2016), σύμφωνα με τις διατάξεις της από¬ 
φασης αυτής και τις διατάξεις του ν. 4485/20147 (ΦΕΚ 
114 τ.Α') και του ν. 3685/2008 (ΦΕΚ 148 τ.Α') όπως τρο¬ 
ποποιήθηκε και ισχύει. 

Άρθρο 2 

Αντικείμενο-Σκοπός 

Αντικείμενο του ΠΜΣ «Διοίκηση Εκπαιδευτικών Μονά¬ 
δων» είναι η εκπαίδευση και η εξειδίκευση πτυχιούχων 
ΑΕΙ σε θέματα οργάνωσης, ηγεσίας και διοίκησης εκπαι¬ 
δευτικών μονάδων. Συγκεκριμένα το ΠΜΣ «Διοίκηση 
Εκπαιδευτικών Μονάδων» στοχεύει να: 

• εξειδικεύσει στελέχη της εκπαίδευσης στο γνωστικό 
αντικείμενο της Διοίκησης των Εκπαιδευτικών Μονάδων, 
προκειμένου να αποκτήσουν ικανότητες και δεξιότητες 
αποτελεσματικής ηγεσίας και διοίκησης, 

• εστιάσει στη συστηματική εφαρμογή της επιστήμης 
της Διοίκησης στο πεδίο της διοίκησης εκπαιδευτικών 
μονάδων, 

• καλλιεργήσει στους φοιτητές του ΠΜΣ τη γνώση και 
τη διάθεση ώστε να μετατρέπουν μια εκπαιδευτική μο¬ 
νάδα σε ένα οργανισμό που εξελίσσεται και βελτιώνεται 
λειτουργώντας αποτελεσματικά και αποδοτικά, 

• αναπτύξει τις δεξιότητεςτων φοιτητών του ΠΜΣ ώστε 
να ασκούν αποτελεσματικά το έργο της διοίκησης εκ¬ 
παιδευτικών μονάδων και οργανισμών, προκειμένου: 

• να αναλαμβάνουν πρωτοβουλίες και να παρέχουν 
συμβουλευτικές υπηρεσίες σε θέματα εισαγωγής και 
ανάπτυξης καινοτομιών σε εκπαιδευτικές μονάδες προ¬ 
κειμένου: 

■ να στελεχώνουν τις θέσεις του δημόσιου και του 
ιδιωτικού τομέα με αντικείμενο τον σχεδίασμά και την 
υλοποίηση εκπαιδευτικών πολιτικών, 

• να αποκτούν στέρεες γνωστικές βάσεις για το επι¬ 
στημονικό αντικείμενο της Εκπαιδευτικής Διοίκησης, 

• να γνωρίζουν πώς να δημιουργούν, να εμπλουτίζουν 
και να διαμορφώνουν το εκπαιδευτικό περιβάλλον προ¬ 
κειμένου να παρέχεται η δυνατότητα της αποτελεσμα¬ 
τικής μάθησης και της κοινωνικοποίησης σε όλουςτους 
εκπαιδευόμενους, αλλά και να δημιουργούνται οι κατάλ¬ 
ληλες συνθήκες δημιουργικής απασχόλησης για όλους 
τους εκπαιδευτικούς, 

• να είναι σε θέση να αξιολογούν και να καταρτίζουν 
εκπαιδευτικά αποτελέσματα και προγράμματα, ο να είναι 
προετοιμασμένοι να επιδεικνύουν ηγετικές ικανότητες 
για την υλοποίηση σχεδίων δράσης και έργων με βάση 
τις ανάγκες αλλά και τα δυνατά σημεία εκπαιδευομένων 
και εκπαιδευτικών, 

• να διαμορφώνουν οργανωμένα και πολυπολιτισμικά 
περιβάλλοντα μάθησης και να επιδιώκουν συνεχώς τη 
νέα γνώση, ο να γνωρίζουν πώς να αξιοποιούν τις νέες 
τεχνολογίες για να ενισχύσουν τη συνεργατική μάθηση 
και τα δίκτυα επικοινωνίας εκπαιδευομένων, εκπαιδευ¬ 
τικών και γονέων, και τέλος, 

• να γνωρίζουν πώς να δημιουργούν ένα θετικό κλίμα 
στο εκπαιδευτικό περιβάλλον, που να ευνοεί τις αποτε¬ 
λεσματικές συνέργειες μεταξύ όλων των εμπλεκομένων 
φορέων καθώς και με τους τοπικούς και κοινωνικούς 
φορείς. 


Άρθρο 3 

Μεταπτυχιακός τίτλος σπουδών 

Το ΠΜΣ απονέμει «Μεταπτυχιακό Δίπλωμα Ειδίκευσης 
(ΜΔΕ) στη «Διοίκηση Εκπαιδευτικών Μονάδων». 

Το ΜΔΕ απονέμεται υπό την προϋπόθεση ότι ο μετα¬ 
πτυχιακός φοιτητής/τρια έχει επιτυχή εξέταση στα προ- 
βλεπόμενα από το οικείο πρόγραμμα σπουδών (άρθρο 6 
του παρόντος) σε συνδυασμό με τη συμμετοχή του στο 
σύνολο των εκπαιδευτικών και ερευνητικών δραστηρι¬ 
οτήτων κατά τα ειδικότερα οριζόμενα στο πρόγραμμα 
και στον κανονισμό μεταπτυχιακών σπουδών του ΤΕΙ 
Θεσσαλίας. 

Άρθρο 4 

Κατηγορίες πτυχιούχων 

Στο ΠΜΣ «Διοίκηση Εκπαιδευτικών Μονάδων» γίνο¬ 
νται δεκτοί πτυχιούχοι των Παιδαγωγικών Τμημάτων 
και άλλων Πανεπιστημιακών Τμημάτων της ημεδαπής 
και ομοταγών αναγνωρισμένων ιδρυμάτων της αλλο¬ 
δαπής καθώς και πτυχιούχοι τμημάτων ΤΕΙ συναφούς 
γνωστικού αντικειμένου (Τμημάτων Σχολών Διοίκησης 
και Οικονομίας). Οι συμμετέχοντες οφείλουν να γνωρί¬ 
ζουν την αγγλική γλώσσα. 

Το Πρόγραμμα απευθύνεται σε εν ενεργεία καθώς 
και σε μελλοντικούς εκπαιδευτικούς και σε στελέχη της 
εκπαιδευτικής διοίκησης, όλων των βαθμιδών της εκ¬ 
παίδευσης, της ημεδαπής και της αλλοδαπής, είτε του 
δημοσίου είτε του ιδιωτικού τομέα, οι οποίοι επιθυμούν 
να συμβάλουν αποτελεσματικά στην οργάνωση και δι¬ 
οίκηση σχολείων, και πιο συγκεκριμένα σε: 

• Διορισμένους Καθηγητές, Δασκάλους και Νηπιαγω¬ 
γούς. 

• Όσους επιθυμούν να διευρύνουν τους ορίζοντες τους 
και να δραστηριοποιηθούν επιχειρηματικά στο χώρο 
της εκπαίδευσης. 

• Διευθυντές Σχολικών Μονάδων και Υποψήφιους Δι¬ 
ευθυντές Σχολικών Μονάδων. 

• Σχολικούς Συμβούλους και Υποψήφιους Σχολικούς 
Συμβούλους. 

■ Πτυχιούχους ΑΕΙ που ενδιαφέρονται για πρόσθετη 
μοριοδότηση μέσω διαγωνισμών ΑΣΕΠ Εκπαιδευτικών. 

• Στελέχη της Διοίκησης του Υπουργείου και των Εκ¬ 
παιδευτικών Μονάδων. 

• Πτυχιούχους ΑΕΙ, μη καθηγητικών σχολών που δεν 
διαθέτουν Πτυχίο ΑΣΠΑΙΤΕ. 

• Πτυχιούχους όλων των Τμημάτων των ΑΕΙ της ημε¬ 
δαπής ή ομοταγών αναγνωρισμένων Τμημάτων της αλ¬ 
λοδαπής και πτυχιούχοι ΤΕΙ της ημεδαπής. 

• Φοιτητές/τριες προπτυχιακών προγραμμάτων, οι 
οποίοι βρίσκονται στο τελευταίο εξάμηνο σπουδών και 
θα προσκομίσουν βεβαίωση περάτωσης των μαθημά¬ 
των τους από το οικείο Τμήμα στο οποίο φοιτούν μέχρι 
τέλος της περιόδου εγγραφών στο ΠΜΣ. 

• Όσους επιθυμούν να εμπλουτίσουν το βιογραφικό 
τους με ένα αναγνωρισμένης αξίας, μεταπτυχιακό τίτλο 
σπουδών. 

Άρθρο 5 

Χρονική διάρκεια φοίτησης για τη χορήγηση 
του τίτλου 

Η χρονική διάρκεια για την απονομή του ΜΔΕ ορίζεται 
σε τρία (3) διδακτικά εξάμηνα, εκ των οποίων το τρίτο 
διατίθεται για την εκπόνηση της διπλωματικής εργασίας. 
Η φοίτηση στο ΠΜΣ «Διοίκηση Εκπαιδευτικών Μονά¬ 
δων» είναι πλήρης. 

Υποψήφιοι φοιτητές που έγιναν δεκτοί στο ΠΜΣ «Διοί¬ 
κηση Εκπαιδευτικών Μονάδων» μπορούν να ζητήσουν 
για ειδικούς και τεκμηριωμένους λόγους την αναστολή 
εγγραφής πριν την έναρξη του ακαδημαϊκού έτους και 
αν αυτή γίνει δεκτή από τη συνέλευση του τμήματος, 
τη θέση τους καταλαμβάνει ο επόμενος επιλαχών στον 
πίνακα εισακτέων και ο/η αιτών/ούσα στους μεταπτυχια¬ 
κούς φοιτητές του επόμενου έτους, υπό την προϋπόθεση 
ότι θα συνεχισθεί η λειτουργία του. 

Σε κάθε περίπτωση η ολοκλήρωση των σπουδών των 
φοιτητών του ΠΜΣ «Διοίκηση Εκπαιδευτικών Μονάδων» 
δεν μπορεί να υπερβεί την κανονική διάρκεια σπουδών, 
προσθησομένων δύο επιπλέον εξαμήνων. 

Για σοβαρό λόγο-υγείας ή οικογενειακό ή επαγγελμα- 
τικό-φοιτητές του ΠΜΣ μπορούν να ζητήσουν προσω¬ 
ρινή διακοπή της φοίτησης τους για ένα ή δύο εξάμηνα 
σπουδών. Το αίτημα θα πρέπει να τεκμηριώνεται κατάλ¬ 
ληλα με την προσκόμιση δικαιολογητικών. Το αίτημα 
εξετάζεται από τη συνέλευση και εφόσον γίνει δεκτό, το 
διάστημα της διακοπής δεν προσμετρείται στον ανώτατο 
χρόνο περάτωσης των σπουδών τους. 


Άρθρο 6 

Πρόγραμμα σπουδών του ΠΜΣ 

Το Πρόγραμμα Σπουδών «Διοίκηση Εκπαιδευτικών 
Μονάδων» έχει διαμορφωθεί σύμφωνα με τις προβλε- 
πόμενες σε κάθε περίπτωση διαδικασίες διασφάλισης 
ποιότητας. 

Για την απόκτηση του ΜΔΕ απαιτείται η υποχρεωτι¬ 
κή παρακολούθηση και η επιτυχής εξέταση σε όλα τα 
μαθήματα, τα οποία κατανέμονται στα δύο εξάμηνα (Α' 
και Β') και η εκπόνηση της Μεταπτυχιακής Διπλωματι¬ 
κής Εργασίας στο Γ' εξάμηνο. Η παρακολούθηση των 
μαθημάτων είναι υποχρεωτική και η διδασκαλία γίνεται 
στην ελληνική γλώσσα. Το Πρόγραμμα Σπουδών αντι¬ 
στοιχεί σε φόρτο εργασίας 90 πιστωτικών μονάδων, οι 
οποίες κατανέμονται στα διδασκόμενα μαθήματα και 
στη διπλωματική εργασία. Το τρίτο εξάμηνο σπουδών 
αφορά στην εκπόνηση της διπλωματικής εργασίας. Η 
διπλωματική εργασία μπορεί να εκπονηθεί στο πλαίσιο 
οποιουδήποτε αντικειμένου διδάχθηκε κατά τη διάρκεια 
των δύο εξαμήνων, ή να είναι διεπιστημονική, διατρέ- 
χοντας δύο ή και περισσότερα πεδία. Η διαδικασία ανά¬ 
θεσης, εκπόνησης και αξιολόγησης της Μεταπτυχιακή 
Διπλωματική Εργασίας ορίζεται από τον Κανονισμό Αει- 
τουργίαςτου ΠΜΣ «Διοίκηση Εκπαιδευτικών Μονάδων». 
Αναλυτικά η δομή του προγράμματος των μαθημάτων 
έχει ως εξής: 


ΚΩΔΙΚΟΣ 

ΜΑΘΗΜΑΤΑ 1 ου ΕΞΑΜΗΝΟΥ 

ΕΙΔΟΣ ΜΑΘΗΜΑΤΟΣ 

ΠΙΣΤΩΤΙΚΕΣ ΜΟΝΑΔΕΣ 

ΔΕΜ101 

Βασικές Αρχές Διοίκησης της Εκπαίδευσης 

Υποχρεωτικό 

7,5 

ΔΕΜ102 

Διοίκηση Ανθρωπίνων Πόρων και Ηγεσία στην 
Εκπαίδευσης 

Υποχρεωτικό 

7,5 

ΔΕΜ103 

ΜέθοδοΓΕρευνας 

Υποχρεωτικό 

7,5 

ΔΕΜ104 

Εκπαιδευτικό Δίκαιο και Θεσμοί 

Υποχρεωτικό 

7,5 


ΜΑΘΗΜΑΤΑ 2ου ΕΞΑΜΗΝΟΥ 

ΔΕΜ201 

ΕφαρμογέςΤΠΕ στην Εκπαίδευση 

Υποχρεωτικό 

7,5 

ΔΕΜ202 

Διαχείριση Γνώσης και Καινοτομίας στην 
Εκπαίδευση 

Υποχρεωτικό 

7,5 

ΔΕΜ203 

Έργο (ρΐΌ)θςΐ) στην Εκπαίδευση 

Υποχρεωτικό 

7,5 

ΔΕΜ204 

Αξιολόγηση Εκπαιδευτικών Μονάδων 

Υποχρεωτικό 

7,5 


ΜΑΘΗΜΑΤΑ 3ου ΕΞΑΜΗΝΟΥ 

ΔΕΜ301 

Μεταπτυχιακή διπλωματική εργασία 

Υποχρεωτικό 

30 


ΓΕΝΙΚΟ ΣΥΝΟΔΟ ΠΙΣΤΩΤΙΚΩΝ ΜΟΝΑΔΩΝ ΠΡΟΓΡΑΜΜΑΤΟΣ (Ε<ΖΤ5) 90 ΕΘΤ5 


Εκτός από τη διδασκαλία μαθημάτων του ΠΜΣ, προ- 
βλέπονται και παράλληλες εκπαιδευτικές και ερευνητικές 
δραστηριότητες, όπως ημερίδες, συνέδρια, διαλέξεις, 
εκδόσεις βιβλίων και ειδικών μελετών, ανάληψη ερευ- 
νητυχών προγραμμάτων, εκπαιδευτικές επισκέψεις και 
προπαρασκευαστικά εισαγωγικά μαθήματα. 

θέματα που αφορούν τις αναπληρώσεις μαθημάτων 
και την εκπόνηση της Μεταπτυχιακής Διπλωματικής 
Εργασίας ρυθμίζονται στον Εσωτερικό Κανονισμό Λει¬ 
τουργίας του ΠΜΣ. 


Με την απόκτηση του ΜΔΕ είναι δυνατόν οι φοιτητές/ 
τριες να συνεχίσουν τις σπουδές τους για την εκπόνηση 
Διδακτορικής Διατριβής. 

Άρθρο 7 

Γλώσσα διδασκαλίας 

Η γλώσσα διδασκαλίας των μαθημάτων είναι η ελλη¬ 
νική. Δύναται να είναι και η αγγλική. Η μεταπτυχιακή 
διπλωματική εργασία δύναται να εκπονηθεί και στην 
αγγλική γλώσσα. 

Άρθρο 8 

Αριθμός εισακτέων και διαδικασία επιλογής 

Στόχος του ΠΜΣ είναι η διασφάλιση της ποιότητας του 
προγράμματος σπουδών και η παροχή υψηλού επιπέδου 
μεταπτυχιακών σπουδών, πλήρως εξειδικευμένα. 

Ο αριθμός των εισακτέων στο ΠΜΣ «Διοίκηση Εκπαι¬ 
δευτικών Μονάδων» για την απόκτηση του ΜΔΕ ορίζεται 
κατ’ ανώτατο όριο σε σαράντα πέντε (45) άτομα κατ’ 
έτος. Από το συνολικό αριθμό των εισακτέων φοιτητών 
απαλλάσσονται από τα τέλη φοίτησης οι φοιτητές, των 
οποίων το ατομικό εισόδημα, εφόσον διαθέτουν ίδιο 
εισόδημα, και το οικογενειακό διαθέσιμο ισοδύναμο 
εισόδημα δεν υπερβαίνουν αυτοτελώς, το μεν ατομικό 
το εκατό τοις εκατό (100%), το δε οικογενειακό το εβδο¬ 
μήντα τοις εκατό (70%) του εθνικού διάμεσου διαθέσι¬ 
μου ισοδύναμου εισοδήματος, σύμφωνα με τα πλέον 
πρόσφατα κάθε φορά δημοσιευμένα στοιχεία της Ελλη¬ 
νικής Στατιστικής Αρχής (ΕΛ.ΣΤΑΤ.), όπως προβλέπεται 
από το άρθρο 35 «Δωρεάν φοίτηση-υποτροφίες» του 
ν. 4485/2017. 

Στο ΠΜΣ γίνονται δεκτοί πλέον του αριθμού επιτυχό- 
ντων ένας (1) υπότροφοςτου ΙΚΥπου πέτυχε στο σχετικό 
διαγωνισμό μεταπτυχιακών σπουδών εσωτερικού του 


γνωστικού αντικειμένου του ΠΜΣ και ένας (1) αλλοδα¬ 
πός υπότροφος του Ελληνικού Κράτους. Με απόφαση 
της Συνέλευσης ο αριθμός των υποτρόφων μπορεί να 
αυξάνεται. 

Τα μέλη των κατηγοριών ΕΕΠ, ΕΔΙΠ και ΕΤΕΠ που πλη¬ 
ρούν τις προϋποθέσεις εισαγωγής στο ΠΜΣ μπορούν 
μετά από αίτηση τους να εγγραφούν ως υπεράριθμοι, 
και μόνο ένας κατ’ έτος και ανά ΠΜΣ, σύμφωνα με τους 
ειδικότερους όρους που προβλέπονται στο άρθρο 45, 
μόνο σε ΠΜΣ που οργανώνεται σε τμήμα του ιδρύματος 
όπου υπηρετούν, το οποίο είναι συναφές με το αντικεί¬ 
μενο του τίτλου σπουδών και του έργου που επιτελούν 
στο οικείο Ιδρυμα. 

Η αξιολόγηση των υποψηφίων, οι οποίοι προηγουμέ¬ 
νως έχουν προσκομίσει όλα τα απαραίτητα δικαιολογη- 
τικά εντός των προβλεπομένων προθεσμιών, γίνεται με 
βάση τη συνολική βαθμολογία, εκφραζόμενη σε εκα¬ 
τοστιαία κλίμακα από ένα [1 ] έως εκατό [100]. Η βαθμο¬ 
λογία διαμορφώνεται με τα κριτήρια που καθορίζει η 
συνέλευση και που το καθένα από αυτά αποδίδεται με 
ποσοτικοποιημένο συντελεστή βαρύτητας, εκφραζόμε- 
νο επί τοις εκατό (100%) σε ακέραιο αριθμό και έχουν 
ως εξής 


Α/Α 

ΚΡΙΤΗΡΙΟ 

ΣΥΝΤΕΛΕΣΤΗΣ 

ΒΑΡΥΤΗΤΑΣ 

1 . 

Βαθμός πτυχίου 

35% 

2. 

Αποδεδειγμένη γνώση της αγγλικής γλώσσας 1 

10% 

3. 

Προϋπηρεσία στο αντικείμενο 

10% 

4. 

Αποδεδειγμένη γνώση του αντικειμένου 

15% 

5. 

Βαθμολογία στα μαθήματα που είναι σχετικά με το γνωστικό αντικείμενο του Π.Μ.Σ 

5% 

6. 

Συνέντευξη 

15% 

7. 

Λοιπά προσόντα (γνώση Η/Υ, δημοσιεύσεις, γνώση άλλης ξένης γλώσσας, άλλη 
προϋπηρεσία κ.λπ.) 

10% 


*Η επίδοση στη διπλωματική εργασία λαμβάνεται υπό¬ 
ψη μόνο στις περιπτώσεις που προβλέπεται στον πρώτο 
κύκλο σπουδών. 

Δεκτοί στο ΠΜΣ γίνονται υποψήφιοι, οι οποίοι θα λά¬ 
βουν το μεγαλύτερο συνολικό βαθμό. 

Άρθρο 9 

Εκπαιδευτικό προσωπικό 

Στο ΠΜΣ «Διοίκηση Εκπαιδευτικών Μονάδων» δύνα- 
ται να απασχοληθούν μέλη ΔΕΠ τωνΤμημάτωντηςΣΔΟ 
τουΤΕΙ Θεσσαλίας, άλλων Τμημάτων τουΤΕΙ Θεσσαλίας 
και μέλη ΔΕΠ άλλων ΑΕΙ και ΤΕΙ της ημεδαπής και της 
αλλοδαπής, καθώς και άλλες κατηγορίες διδασκόντων 
με την προϋπόθεση να είναι κάτοχοι διδακτορικού δι¬ 
πλώματος ή να έχουν μεγάλη επαγγελματική εμπειρία 
στο αντικείμενο του ΠΜΣ, σύμφωνα με τις διατάξεις του 
ν. 4485/2017 και του ν. 3685/2008 και μετά από ειδική 
αιτιολόγηση. 


Άρθρο 10 

Υλικοτεχνική υποδομή 

Η υπάρχουσα υλικοτεχνική υποδομή του Τμήματος 
Διοίκησης Επιχειρήσεων της Σχολής Διοίκησης Οικονο¬ 
μίας του ΤΕΙ Θεσσαλίας, καθώς και οι υποδομές του ΤΕΙ 
Θεσσαλίας, καλύπτουν τις ανάγκες λειτουργίας του ΠΜΣ 
(αίθουσες διδασκαλίας, εργαστήρια, βιβλιοθήκες, οπτι- 
κοακουστικά μέσα, εργαστήρια, Η/Υ και άλλα). 

Άρθρο 11 

Χρονική διάρκεια λειτουργίας 
Το ΠΜΣ «Διοίκηση Εκπαιδευτικών Μονάδων» θα 
λειτουργήσει έως και το ακαδημαϊκό έτος 2022-2023, 
με την επιφύλαξη των διατάξεων των ν. 4009/2011 και 
4485/2017, όπως τροποποιήθηκαν και ισχύουν, οπότε 
και θα αξιολογηθεί εκ νέου η δυνατότητα συνέχισης της 
λειτουργίας του. 


Η τεκμηρίωση των ξένων γλωσσών και της γνώσης ΗΥ πραγματοποιείται σύμφωνα με τις διατάξεις του ΑΣΕΠ. 

Άρθρο 12 

Κόστος λειτουργίας-Αναλυτικός προϋπολογισμός 
Η κύρια πηγή εσόδων για το Π ΜΣ είναι τα τέλη φοίτη¬ 
σης των φοιτητών που θα το παρακολουθήσουν. Πιθανά 
έσοδα μπορεί να είναι οι δωρεές, οι παροχές και κάθε 
είδος χορηγίες φορέων του δημοσίου τομέα. 

Τα λειτουργικά έξοδα του ΠΜΣ δεν καλύπτονται από 
άλλες πηγές χρηματοδότησης, όπως τον προϋπολογισμό 
τουΤΕΙ και των συνεργαζόμενων για την οργάνωση του 
φορέων, τον προϋπολογισμό του Υπουργείου Παιδείας, 
Έρευνας και Θρησκευμάτων, πόρους από ερευνητικά 
προγράμματα, προγράμματα της Ευρωπαϊκής Ένωσης ή 
άλλων διεθνών οργανισμών, μέρος των εσόδων των Ει¬ 
δικών Λογαριασμών Κονδυλίων Έρευνας (ΕΛΚΕ) του ΤΕΙ. 

Επομένως, οι λειτουργικές δαπάνεςτου ΠΜΣ θα καλυ¬ 
φθούν εξ ολοκλήρου από την καταβολή τέλους εκ μέ¬ 
ρους των μεταπτυχιακών φοιτητών.Το ύψοςτουτέλους 
φοίτησης καθορίζεται σε 3.500 € και μπορεί να αναθεω¬ 
ρηθεί κατά διαστήματα και κατόπιν σχετικής εισήγησης. 


Σύμφωνα μετις διατάξεις των ν. 4485/2017, από το συ¬ 
νολικό ποσό των τελών το 30% θα αποδοθεί στο ΤΕΙ για 
τη χρήση της αναγκαίας υλικοτεχνικής υποδομής και την 
επιχορήγηση άλλων ΠΜΣ και το 70% σε λειτουργικά έξο¬ 
δα του προγράμματος τα οποία κατανέμονται σε δαπά¬ 
νες διδασκαλίας, διοικητικής και τεχνικής υποστήριξης, 
μετακινήσεων, εξοπλισμού, λογισμικού, αναλώσιμων, 
χορήγησης υποτροφιών σε μεταπτυχιακούς φοιτητές 
και λοιπές δαπάνες. 

Τα έσοδα χωρίς την αφαίρεση του ποσού που αναλογεί 
υποχρεωτικά στο 30% των φοιτητών που γίνονται δεκτοί 
χωρίς καταβολή τελών (άρθρο 35 «Δωρεάν φοίτηση- 
υποτροφίες» του ν. 4485/2017) αναμένονται να ανέλ- 
θουν σε 157.500 € ανά έτος και 787.500 € στο σύνολο 
της πενταετίας. 

Ως εκ τούτου, τα πραγματικά αναμενόμενα έσοδα μετά 
την αφαίρεση του ποσού που αναλογεί υποχρεωτικά 
στο 30% των φοιτητών που γίνονται δεκτοί χωρίς κα¬ 
ταβολή τελών αναμένονται να ανέλθουν κατά ανώτατο 
όριο σε 112.000 € ανά έτος και 560.000 € στο σύνολο 
της πενταετίας. 


Α/Α 

ΕΙΔΟΣ ΕΞΟΔΩΝ 

Α.Ε. 2018- 

2019 

Α.Ε. 2019- 

2020 

Α.Ε. 2020- 

2021 

Α.Ε. 2021- 

2022 

Α.Ε. 2022- 

2023 

ΣΥΝΟΛΟ 

1. 

ΚΑΛΥΨΗ ΛΕΙΤΟΥΡΓΙΑΣ ΤΕΙ 

Θεσσαλίας [30%] 

33.600 € 

33.600 € 

33.600 € 

33.600 € 

33.600 € 

168.000 € 

2. 

Εξοπλισμός και δαπάνες λογισμικού 

5.000 € 

5.000 € 

5.000 € 

5.000 € 

5.000 € 

25.000 € 

3. 

Χορήγηση δύο (2) υποτροφιών 
επίδοσης/φοιτητές (κοινωνικά 
κριτήρια) 

6.000 € 

6.000 € 

6.000 € 

6.000 € 

6.000 € 

30.000 € 

4. 

Αναλώσιμα-γραφική ύλη- 
μικροαντικείμενα 

4.000 € 

4.000 € 

4.000 € 

4.000 € 

4.000 € 

20.000 € 

5. 

Μετακινήσεις διδασκόντων του 

ΠΜΣ (μετακινήσεις εσωτερικού και 
εξωτερικού) 

3.000 € 

3.000 € 

3.000 € 

3.000 € 

3.000 € 

15.000 € 

6. 

Μετακινήσεις φοιτητών του ΠΜΣ 
για εκπαιδευτικούς σκοπούς 
(μετακινήσεις εσωτερικού και 
εξωτερικού) 

2.000 € 

2.000 € 

2.000 € 

2.000 € 

2.000 € 

10.000 € 

7. 

Αμοιβές διδασκαλίας τακτικού 
προσωπικού 

37.000 € 

37.000 € 

37.000 € 

37.000 € 

37.000 € 

185.000 € 

8. 

Αμοιβές εκτάκτου προσωπικού 

3.000 € 

3.000 € 

3.000 € 

3.000 € 

3.000 € 

15.000 € 

9. 

Αμοιβές διδασκαλίας άλλου 
προσωπικού 

2.000 € 

2.000 € 

2.000 € 

2.000 € 

2.000 € 

10.000 € 

10. 

Αμοιβές διοικητικής και τεχνικής 
υποστήριξης 

10.000 € 

10.000 € 

10.000 € 

10.000 € 

10.000 € 

50.000 € 

11. 

Λοιπές δαπάνες [αγορά 
συγγραμμάτων, έκδοση τόμου ΜΔΕ, 
προβολή ΠΜΣ, ΓθςίΒίΓθΐίοπ Γθθ 5, 
εκπαιδευτικό υλικό και άλλα] 

6.400 € 

6.400 € 

6.400 € 

6.400 € 

6.400 € 

32.000 € 


ΣΥΝΟΛΙΚΑ ΠΟΣΑ 

112.000 € 

112.000 € 

112.000 € 

112.000 € 

112.000 € 

560.000 € 

Τεύχος Β'3026/27.07.2018 


Άρθρο 13 

Μεταβατικές Διατάξεις 

Όσα θέματα δεν ρυθμίζονται στην παρούσα απόφαση, ρυθμίζονται από τον Κανονισμό Μεταπτυχιακών Σπουδών 
του Προγράμματος Μεταπτυχιακών Σπουδών «Διοίκηση Εκπαιδευτικών Μονάδων» καθώς και από τα αρμόδια 
όργανα σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 27 Ιουνίου 2018 
Ο Πρύτανης 
ΞΕΝΟΦΩΝ ΣΠΗΛΙΩΤΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 









